Budsjord Gard

Budsjord gard er en fredet middelaldergård i Dovre kommune i Innlandet. Gården ble drevet med tradisjonelt og variert husdyrhold fram til 1950-tallet. Tunet består av 17 antikvariske bygninger. Gammelt inventar og driftsredskaper er bevart. Gården var tidligere underlagt Nidaros bispedømme. Navnet på garden kommer av "Biskupsgjerdi" som betyr "biskopens inngjerdede jorde". Tidligere var det erkebiskopen som eide garden sammen med flere andre garder i Dovre. Nyere forskning rundt de gamle fangstanleggene i Dovre tyder på at det var villreinfangsten som gjorde bygda så interessant for bla. erkebiskopen.Jon Vegard Lunde:  Kulturhistorisk vandrebok "Pilegrim gjennom Dovre", 2002, s. 25

Gardstunet er nå skilt fra hovedgarden og har i sommermånedene omvisning, servering og overnatting. Pilegrimsleden mellom Oslo og Trondheim gjennom Gudbrandsdalen går forbi Budsjord. Her er det overnatting for pilegrimer.

 Referanser 

Eksterne lenker


Kategori:Kulturminner i Dovre
Kategori:Gårder i Dovre